सारे आलम में देखो, कैसा नूर वाला आया है...
शांतिऔर अमन का पैगाम देने के लिए गुरुवार सुबह हजारों लोग जुलूस के रूप में शहर के मुख्य मार्गों से निकले।। शीतला गेट से शुरू हुआ यह जुलूस पुरानी जेल रोड के रास्ते होते हुए मोहल्ला कस्साबान पहुंचा। शांति के साथ निकलते लोगों के स्वागत में जगह-जगह पुष्प वर्षा हुई।
यह मौका था ईद मिलादुन्नबी पर निकले जुलूस मोहम्मदी का। पैगम्बर हजरत मुहम्मद साहब के जन्मदिन के मौके पर जुलूस-ए-मोहम्मदी निकाला गया। जहां भी जुलूस का स्वागत होता ‘मुस्तफा जाने रहमत पे लाखों सलाम...’, ‘नूर वाला आया है, सारे आलम में देखो कैसा नूर छाया है...’ का उद्घोष गूंज उठा। इससे पहले सुबह मस्जिदों, मोहल्लों घरों में सलाम पढ़ी गई। मोहल्ला दमामियान से इस जुलूस को शहरकाजी मुश्ताक अहमद, राष्ट्रीय एकता अभियान के प्रदेशाध्यक्ष हाफिज फरमान अली, जामसर के सैय्यद पीर रफीक शाह ने हरी झंडी दिखाकर रवाना किया। इस रैली में न्यास के पूर्व अध्यक्ष हाजी मकसूद अहमद डाॅ. तनवीर मालावत सहित शिक्षा, चिकित्सा, कला, साहित्य राजनीति वर्गों से जुड़े लोग भी शामिल हुए। वहीं मोहर्रम इंतजामिया कमेटी की ओर से रामपुरा बस्ती, ताजियों की चौकी से जुलूस निकाला गया। यह जुलूस भी मोहल्ला कस्साबान पहुंचा।
ईद मिलादुन्नबी पर पुरानी जेल रोड से गुजरता जुलूस मोहम्मदी।
शार्दूल स्कूल और
कोटगेट पर पुष्प वर्षा
जुलूसमोहम्मदी के स्वागत में कई लोगों ने शार्दूल स्कूल और कोटगेट पर पुष्प वर्षा से स्वागत किया गया। मुस्लिम राष्ट्रीय मंच, न्यू इंडिया जागृति मंच, शहर जिला कांग्रेस कमेटी अल्पसंख्यक विभाग, युवा संगठन फोर्स, भाजपा अल्पसंख्यक मोर्चा आदि ने पुष्पवर्षा से स्वागत किया।
यहां से गुजरा जुलूस
का काफिला
शीतलागेट से रवाना हुआ जुलूस-ए-मोहम्मदी छींपान, लालगुफा, गोगागेट, गुजरान, पुरानी जेल रोड, नया कुआं, मोहल्ला भिश्तियान होेते हुए मोहल्ला कस्साबान पहुंची। इस दौरान रास्ते भर हजरत मोहम्मद साहब की शान में नात शरीफ पढ़ी गई। ईद मिलादुन्नबी के मौके पर शहर की मस्जिदें, घरों को रंग-बिरंगी रोशनी से सजाया गया।
hin_Deva hin_Deva hin_Deva bho_Deva hin_Deva hin_Deva hin_Deva awa_Deva awa_Deva hin_Deva